АҞӘА, жьҭаара 19 - Sputnik. Аҭирахь инагоуп 2021-тәи ашықәсҿыцазтәи атурқәа. Абри атәы аанацҳауеит Урыстәыла Атуроператорцәа рассоциациа.
Ахырхарҭа ихьшәаны ишаартызгьы, нанҳәа 1 инаркны Аԥсныҟатәи атурқәа ирласны рҽышьақәдырӷәӷәеит ҳәа аанацҳауеит аресурс. Атуроператор "Интурист" адыррақәа рыла нанҳәазтәи аҭирақәа ииасыз ашықәс нанҳәамзатәиқәа ирышьашәалан.
Урыстәылатәи атуроператорцәа макьаназы рацәак иалацәажәом аӡынаамҭазтәи атурқәа рҭагылазаашьа, уи аепидемиологиатә ҭагылазаашьа зеиԥшрахо иадҳәаланы.
"Уажәазы аҭирақәа абҵарамза анҵәамҭанӡа имҩаԥысуеит. Аӡынтәи аамҭа зхьырԥшхо абри аамҭазы егьырҭ ахырхарҭақәа рзы аԥкратә уснагӡатәқәа шыҟало ауп", - рҳәоит амаҵзураҿы.
Атуроператор TUI Россия аекспертцәа иазырыԥхьаӡоит аӡынразы Аԥсныҟа атурқәа рхыԥхьаӡара духоит, Шәача ақалақь аԥсшьарҭақәа ахьыҭәуа инамаданы ҳәа. Атуризм аџьармыкьа алахәылацәа гәыӷуеит Аԥсны аинфраструктура аӡын атуристцәа рыдкылара алнаршап ҳәа.
"Гагра, Афон ҿыц, Аҟәа аԥсшьарҭа ҭыԥ ҿыцқәа аартуп. Урҭ ашықәсҿыцазтәи аамҭазы ихәарҭахоит", - ҳәа рҳәоит "Дельфин" аҿы. АЛЕАН аекспертцәа ишырҳәо ала, аӡынразы агәыларатә Шәача аҟынтәи мышкы-ҩымштәи аҭаарақәа рацәахоит.
Урыстәыла атуроператорцәа р-Ассоциациа аинформациала, ҭагалан Аԥсны атуробиектқәа 90% рыла иҭәын, убри аан Гагреи Пицундеи цәыббрамзазы аотельқәа рҿы stop sale (атурқәа рыҭира аанкылан) ыҟан.
Урыстәылатәи аекспертцәа рыхәшьарала, ҭагалан Аԥсныҟа атурқәа рхыԥхьаӡара 50% ишьҭыҵит.
Иара убас шәаԥхьар ҟалоит:
АҞӘА, абҵара 30 – Sputnik, Бадри Есиава. Гәдоуҭа аканализациатә насос-станциақәа ҩба рремонт ахыркәшарахь инеиуеит ҳәа Sputnik иазеиҭеиҳәеит акапиталтә ргылара Аусбарҭа аиҳабы ихаҭыԥуаҩ Демир Гамсониа.
"Ари аусура анагӡаразы иара убасгьы аремонт азуын звольт ҳараку аҳа – КНС 1, КНС 2 афымцалашара рызназго, ишьҭаҵан аколлектор ҿыц арыцқьаратә усурақәа рзы. Аусурақәа ҩымчыбжьҟа рнаҩс ихыркәшахоит", - иҳәоит иара.
Гамсониа иҳәеит аканализациатә насос-станциақәа зԥыршьуа арыцқьаратә хархәагақәа Приморск ақыҭеи Гәдоуҭеи рыбжьара иҟоуп ҳәа. Дара асовет аамҭақәа раан иргылан. Урҭгьы аремонт рҭахны иҟоуп. Арҭ аусурақәа рхышәаҵышәа аплан аҿы ишарбоугьы Аинвестпрограмма иалагалам.
Аканализациатә насостә-станциақәа рремонт иалаган 2017 шықәса рзы 2017-2019 шықәсқәа рызтәи Аԥсны асоциал-економикатә ҿиараз Аинвестпрограмма иалагалан. Апроект ахәԥса 152 миллион мааҭ ыҟан. Урҭ рҟынтәи жәа-миллион мааҭ 2020-2022 шықәсқәазтәи апрограммахь ииаган.
Самсон Ҷанба ихьӡ зху Аԥсуа драматә театр Жәларбжьаратәи атеатртә фестиваль "Южная сцена-100", иалахәхараны иҟоуп. Афестиваль мҩаԥысуеит Ҟабарда-Балкариа ареспубликаҿы ԥхынҷкәын 3 инаркны 7-нӡа. Нальчиктәи афестиваль аҿы италиатәи адраматург Едуардо де Филиппо ипиеса иалху, арежиссер Бенар Ақаҩба иқәыргыламҭа аспектакль "Цилиндр" днарбоит. Ари ақәыргыламҭа аԥхьарбара мҩаԥысит ԥхынгәымзазы.
"Афестиваль ахь иаҳгар ҳҭахын "Ромеои Џьулеттеи", иара ақәыргыламҭа ҿыцуп, ахәаԥшцәа бзиа ирбоит, аха иалахәу рацәоуп, ачымазара (COVID-19- аред. ) иахҟьаны иаҳзеиқәмыршәаӡеит, ирлас иузымӡбо еиуеиԥшым азҵаарақәа цәырҵит. Акультура аминистрреи атеатр анапхгареи иазхәыцит иаҳгаша аспектакль, иалаҳхит "Цилиндр". Ақәыргыламҭа ҿыцуп, иалахәу актиорцәагьы рызхара имхәмарӡацт, избанзар акарантин иахҟьаны атеатр адыркуан, иаадыртуан, Аԥсны ҩынтә рыда иқәыргыламызт. Сынтәа афестиваль ахь ҳамцар ҟаломызт, избанзар шьҭа итрадициоуп", - лҳәеит Ҭыжәԥҳа.
2019 шықәсазы Самсон Ҷанба ихьӡ зху Аԥсуа ҳәынҭқарратә драматә театр Жәларбжьаратәи атеатртә фестиваль "Южная сцена-100" иалахәын аспектакль "Ажәҩан аҟәара" аманы. Атеатр атруппа "Иреиӷьу актиортә еилазаара" ҳәа адиплом анашьан.
Иара убас шәаԥхьар ҟалоит: